1992–93. – 1062 ár frá stofnun Alþingis.

116. löggjafarþing. – 245. mál.

373. Svar

félagsmálaráðherra við fyrirspurn Kristins H. Gunnarssonar um stjórnarnefndir vinnumiðlunar.

Í hvaða sveitarfélögum, fjölmennari en 500 manns, hefur verið skipuð stjórnarnefnd vinnumiðlunar samkvæmt ákvæðum laga nr. 18/1985 og hvenær var það gert?

Samkvæmt þeim upplýsingum sem fyrir hendi eru hafa 56 sveitarfélög af 73, sem mánaðarlega senda vinnumálaskrifstofu félagsmálaráðuneytisins upplýsingar um skráð atvinnuleysi, ýmist skipað sérstakar stjórnir vinnumiðlunar eða falið öðrum aðilum verkefni, þ.e. atvinnumálanefndum eða félagsmálaráði.

Í hvaða sveitarfélögum, fjölmennari en 500 manns, hefur ekki verið skipuð stjórnarnefnd vinnumiðlunar?

Ekki kunnugt um nein sveitarfélög í hópi framangreindra 73. sveitarfélaga, sbr. svar við 1. spurningu.

Hvernig hefur eftirliti ráðuneytisins verið háttað með framkvæmd laganna?

Að því er varðar stjórnir vinnumiðlunar er öllum sveitarfélögum skrifað að afstöðnum almennum sveitarstjórnarkosningum og vakin athygli þeirra á ákvæðum 9. gr. laga nr. 18/1985. Þetta var síðast gert með bréfi dags. 14. nóvember 1990. Hefur síðan verið ítrekað með auglýsingu í Sveitarstjórnarmálum.

Eftirfarandi er yfirlit yfir þau 56 sveitarfélög sem um getur í svari við 1. spurningu:

Tilhögun á stjórn vinnumiðlunar 1992.

Höfuðborgarsvæðið:

Reykjavíkurborg	Atvinnumálanefnd

Kópavogur	Félagsmálaráð

Seltjarnarnes	Félagsmálaráð

Garðabær	Félagsmálaráð

Hafnarfjörður	Stjórnarnefnd vinnumiðlunar

Mosfellsbær	Atvinnumálanefnd

Bessastaðahreppur	Hreppsnefnd

Kjalarneshreppur	Oddviti

Kjósarhreppur	Oddviti

Á höfuðborgarsvæðinu er starfandi sameiginleg atvinnumálanefnd.

Suðurnes:

Keflavík	Félagsmálaráð

Grindavík	Atvinnumálanefnd

Njarðvík	Stjórnarnefnd vinnumiðlunar

Sandgerði	Félagsmálaráð

Gerðahreppur	Vinnumiðlunarnefnd

Vatnsleysustrandarhreppur	Stjórn vinnumiðlunar

Sameiginleg atvinnumálanefnd er fyrir svæðið.

Vestfirðir:

Ísafjörður	Félagsmálaráð

Bolungarvík	Stjórn vinnumiðlunar

Patreksfjörður	Félagsmálaráð

Bíldudalur	Atvinnumálanefnd

Suðureyri	Atvinnumálanefnd

Norðurland vestra:

Siglufjörður	Atvinnumálanefnd

Sauðárkrókur	Félagsmálaráð

Hvammstangi	Stjórn vinnumiðlunar

Blönduós	Stjórn vinnumiðlunar

Skagaströnd	Atvinnumálanefnd

Norðurland eystra:

Akureyri	Vinnumiðlunarnefnd

Húsavík	Bæjarráð/Verkalýðsfélag

Ólafsfjörður	Stjórn vinnumiðlunar

Dalvík	Stjórn vinnumiðlunar

Raufarhöfn	Atvinnumálanefnd

Þórshöfn	Atvinnumálanefnd

Austurland:

Seyðisfjörður	Atvinnumálanefnd

Neskaupstaður	Stjórn vinnumiðlunar

Vopnafjörður	Atvinnumálanefnd

Egilsstaðir	Atvinnumálanefnd

Reyðarfjörður	Atvinnumálanefnd

Fáskrúðsfjörður	Atvinnumálanefnd

Stöðvarfjörður	Atvinnumálanefnd

Breiðdalsvík	Atvinnumálanefnd

Djúpivogur	Atvinnumálanefnd

Höfn Hornarfirði	Atvinnumálanefnd

Suðurland:

Vestmannaeyjar	Vinnumiðlunarnefnd

Selfoss	Félagsmálaráð

Hvolsvöllur	Atvinnumálanefnd

Hella	Atvinnumálanefnd

Stokkseyri	Stjórn vinnumiðlunar

Eyrarbakki	Stjórn vinnumiðlunar

Hveragerði	Atvinnumálanefnd

Þorlákshöfn	Atvinnumálanefnd

Vesturland:

Akranes	Framkvæmdanefnd atvinnumála

Ólafsvík	Stjórn vinnumiðlunar

Borgarnes	Atvinnumálanefnd

Hellissandur/Rif	Atvinnumálanefnd

Grundarfjörður	Atvinnumálanefnd

Stykkishólmur	Stjórn vinnumiðlunar

Dalasýsla	Atvinnumálanefnd

Þær sveitarstjórnir, sem falið hafa félagsmálaráðum að fara með vinnumiðlun, byggja það á 2. mgr. 6. gr. laga nr. 18/1985, um vinnumiðlun, og 55. gr. laga nr. 40/1991, um félagsþjónustu sveitarfélaga.

Ýmis sveitarfélög, sem falið hafa atvinnumálanefndum að fara með stjórn vinnumiðlunar, hafa þann hátt á að til viðbótar þeim fulltrúum sem sveitarstjórn kýs í atvinnumálanefndina er stéttarfélagi og atvinnurekendum á staðnum gefin kostur á að tilnefna fulltrúa í nefndina. Þetta er þó ekki algild regla, en þá er kosningu jafnan hagað svo að launþegar og atvinnurekendur eigi sæti í hinni kjörnu nefnd.

Þessi framkvæmd, þ.e. að fela atvinnumálanefndum að fara með stjórn vinnumiðlunar, verður að teljast næsta eðlileg þar sem verkefni hvorrar nefndar um sig skarast verulega. Með bréfi ráðuneytisins dags. 2. apríl 1986 var mælt með umræddri tilhögun í samráði við þáverandi ráðgjafarnefnd.